शेयर की पत्नी की आखिरी फोटो, पूरा परिवार साथ आया नजर
Bollywood Superstar Sridevi 5th Death Anniversary दिग्गज एक्ट्रेस श्रीदेवी की 24 फरवरी को 5वीं पुण्यतिथि है। इससे पहले उनके पति बोनी कपूर ने सोशल मीडिया पर उनकी आखिरी तस्वीर शेयर की है। इस फोटो
दिग्गज एक्ट्रेस श्रीदेवी की 24 फरवरी को 5वीं पुण्यतिथि है। इससे पहले उनके पति बोनी कपूर ने सोशल मीडिया पर उनकी आखिरी तस्वीर शेयर की है। इस फोटो में श्रीदेवी अपने परिवार के साथ पोज देती हुई नजर आ रही हैं। ये फोटो दुबई में हुई उसी शादी की है, जिसे अटेंड करने के बाद उनका निधन हुआ था।
श्रीदेवी की आखिरी फोटो देखकर फैंस हुए इमोशनल
इस तस्वीर में श्रीदेवी ग्रीन कलर की साड़ी पहने दिखाई दे रही हैं। इस फोटो में श्रीदेवी के साथ उनके पति बोनी कपूर और बेटी खुशी कपूर भी नजर आ रहे हैं। बोनी ने इसे शेयर करते हुए लिखा, 'लास्ट पिक्चर।' अब इस पोस्ट को देखने के बाद लोग काफी इमोशनल हो गए हैं।
जान्हवी ने भी शेयर किया था इमोशनल पोस्ट
कुछ दिन पहले श्रीदेवी और बोनी कपूर की बेटी जान्हवी ने भी बेहद इमोशनल पोस्ट शेयर किया था। उन्होंने श्रीदेवी के साथ फोटो शेयर कर लिखा था, 'मां मैं आपको आज भी हर जगह खोजती हूं। मैं जब भी कुछ करती हूं, इस उम्मीद के साथ करती हूं कि आपको मुझ पर प्राउड फील होगा। जहां जाती हूं और जो भी करती हूं, मैं हमेशा आपके बारे में ही सोचा करती हूं। मेरा सब कुछ आप से ही शुरू होता है और आपसे ही खत्म होता है।'
54 साल की उम्र में दुबई में हुआ था श्रीदेवी का निधन
सुपरस्टार श्रीदेवी का 24 फरवरी, 2018 को दुबई में 54 साल की उम्र में निधन हो गया था। उनकी मौत सबसे चौंकाने वाले सेलेब्स की मौतों में से एक थी। दरअसल, श्रीदेवी अपने भतीजे मोहित मारवाह की शादी में शामिल होने के लिए दुबई गई थीं, जहां के एक होटल के बाथ टब में उन्हें मृत पाया गया। वो जान्हवी की डेब्यू फिल्म 'धड़क' देखना चाहती थीं, लेकिन अफसोस ऐसा नहीं हो सका। जान्हवी को इस बात का अफसोस आज भी होता है।